અમદાવાદ: દુષ્કર્મ અને ઘરેલુ હિંસાના કેસમાં રૂ. સાત લાખની લાંચ લેવાના મામલે ગઇ કાલે એન્ટિકરપ્શન બ્યૂરોએ નવરંગપુરાના મીઠાખળી છ રસ્તા સ્થિત મહિલા સ્ટેશનમાં છટકું ગોઠવી બે મહિલા કોન્સ્ટેબલ અને એક મહિલા વકીલને રૂ.સાત લાખની લાંચ લેતાં રંગે હાથ ઝડપી લીધાં હતાં. એસીબીની પ્રાથમિક પૂછપરછમાં મહિલા પીઆઇ દિવ્યા રવિયાનું નામ ખુલ્યું હોવાનું સૂત્રોએ જણાવ્યું છે. એસીબી ગત મોડી રાત્રે દિવ્યા રવિયાના મકાન ખાતે સર્ચ ઓપરેશન કરવા ગઇ ત્યારે ઘરે તાળું જોવા મળ્યું હતું.